**Sărută-mă iubito!**

*Danut Cepoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sărută-mă iubito, sărută-mă

să-mi treacă de dor

pe chipul călător

sărută-mă iubito, sărută-mă!

Sărută-mă iubito, să-mi amintesc

de toate câte-am pătimit

pentru o gură de granit,

sărută-mă iubito, sărută-mă!

Sărută-mă iubito, sărută-mă

nemărginit și diafan și dulce

pe clipa-aceasta care trece ca un tren

în ritmul vieții nemiloase ce se duce,

și-ascultă-n pace ultimul refren:

sărută-mă iubito, sărută-mă!